b'\n_START_ARTICLE_\nEskild Ebbesen\n_START_SECTION_\nPr\xc3\xa6stationer med "Guldfireren"\n_START_PARAGRAPH_\nI mange \xc3\xa5r var det tradition i dansk roning, at en b\xc3\xa5d, der konkurrerede ved internationale konkurrencer, bestod af roere fra samme klub. I begyndelsen af 1990\'erne besluttede Dansk Forening for Rosport at bryde med det princip, og en af de b\xc3\xa5dklasser, der blev satset p\xc3\xa5, var letf\xc3\xa6gtsfireren. Ebbesen var en del af den originale bes\xc3\xa6tning fra 1993 af den letv\xc3\xa6gtsfirer, der kom til at blive kendt som "Guldfireren". Udover ham bestod den af Niels Laulund, Victor Feddersen og Thomas Poulsen. Laulund var dermed med til at vinde b\xc3\xa5dens f\xc3\xb8rste VM-guld i 1994, fulgt af s\xc3\xb8lv ved VM det f\xc3\xb8lgende \xc3\xa5r, inden guldmedaljen ved OL i Atalanta var den pr\xc3\xa6station, der gav b\xc3\xa5den sit tilnavn, som kom til at h\xc3\xa6nge ved i mange \xc3\xa5r fremover._NEWLINE_Allerede i 1994 vandt denne b\xc3\xa5d sit f\xc3\xb8rste VM-guld, og efter s\xc3\xb8lv ved VM det f\xc3\xb8lgende \xc3\xa5r var der store forventninger til OL-deltagelsen. Den danske b\xc3\xa5d vandt klart sit indledende heat samt sin semifinale, og i en t\xc3\xa6t finale vandt danskerne med 55/100 sekund til s\xc3\xb8lvvinderne fra Canada og USA et stykke l\xc3\xa6ngere tilbage. Det var denne pr\xc3\xa6station, der gav b\xc3\xa5den sit tilnavn, som kom til at h\xc3\xa6nge ved i mange \xc3\xa5r fremover._NEWLINE_\xc3\x85rene efter OL 1996 var b\xc3\xa5den helt suver\xc3\xa6n p\xc3\xa5 den internationale scene og vandt VM-guld hvert af \xc3\xa5rene 1997-1999, selv med enkelte udskiftninger. I den tidlige sommer 2000 d\xc3\xb8jede Thomas Poulsen med en skade, og det blev en kendsgerning, at han ikke blev klar til OL samme \xc3\xa5r, s\xc3\xa5 han blev afl\xc3\xb8st af S\xc3\xb8ren Madsen kort f\xc3\xb8r OL. Den sene udskiftning var muligvis medvirkende til, at b\xc3\xa5den m\xc3\xa5tte "n\xc3\xb8jes" med en bronzemedalje ved disse lege. Feddersen havde nogen tid inden OL 2000 bekendtgjort, at han ville stoppe sin aktive karriere efter legene._NEWLINE_I 2003 og 2004 vandt b\xc3\xa5den b\xc3\xa5de Worldcuppen og VM-guldet. \xc3\x85ret efter opl\xc3\xb8stes bes\xc3\xa6tningen og f\xc3\xb8rst i 2007, hvor Ebbesen var vendt tilbage til b\xc3\xa5den, fik den fornyet succes, blandt andet med en guldmedalje ved OL i 2008 i Beijing. Efter bronzemedaljen ved  OL 2012 i London stoppede Eskildsen karrierren.'